*9. számú függelék a 8/2023. számú FKI igazgatói intézkedéshez*

**ADATKEZELÉSI TÁJÉKOZTATÓ**

**KAMERÁS MEGFIGYELŐRENDSZERRŐL**

A Fővárosi Katasztrófavédelmi Igazgatóság kamerás megfigyelőrendszert üzemeltet, melynek során személyes adatok kezelésére kerül sor. Erre tekintettel a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló (EU) 2016/679 európai parlamenti és tanácsi rendelet (a továbbiakban: GDPR) 14. cikke alapján a személyes adatok tekintetében az adatkezelő az érintettek tájékoztatására köteles.

**Az adatkezelő megnevezése:**

Fővárosi Katasztrófavédelmi Igazgatóság (a továbbiakban: FKI)

**Székhelye:**

1081 Budapest, Dologház u. 1.

**Postai címe:**

1443 Budapest, Pf.: 154.

**Telefonszáma:**

(+36-1) 459-2436

**Telefaxszáma:**

(+36-1) 459-2435

**Adatvédelmi probléma vagy joggyakorlás kapcsán kihez fordulhat az érintett?**

**Az FKI adatvédelmi tisztviselője:**

dr. Cseh Zoltán tű. szds.

Szolgálati helye: FKI Hivatal

Elérhetősége: +36-1-459-2300/93004

[zoltan.cseh@katved.gov.hu](mailto:zoltan.cseh@katved.gov.hu)

**Miért van szükség ezekre az adatokra?**

A helyiségekben, objektumokon elhelyezett vagyontárgyak védelme, az objektumokban folyó az adatkezelőre ruházott közhatalmi jogosítvány gyakorlásának keretében végzett feladatok végrehajtásának zavartalan biztosítása, a készenléti járművek akadálytalan kihajtása, a szakfelszerelések és egyéb vagyontárgyak feladatellátáshoz szükséges rendelkezésre állásának biztosítása, a feladatok ellátásához szükséges infrastruktúra védelme, a minősített és bizalmas adatok védelme, azépületébe történő be- és kilépés rendjének ellenőrzése, az illetéktelen belépés megakadályozása és bent tartózkodás megelőzése, a jogsértések észlelése, a jogsértő cselekmények megelőzése vagy bizonyítása. Az infrastruktúra védelme érdekében cél a jogsértések észlelése, az elkövető tettenérése, a jogsértő cselekmények megelőzése, az esetlegesen szükségessé váló munkáltatói intézkedés vagy nyomozati cselekmények eredményességének elősegítése bizonyítékok rendelkezésre bocsátása útján. Az adatkezelő a nemzeti vagyon körébe tartozó, vagyonkezelésében lévő vagyontárgyak állagának megóvása, eltulajdonításuk megakadályozása, amennyiben mégis bekövetkeznének, az elkövető kilétének megállapítása.

**Miért kezelhetőek az érintettek adatai?**

Az adatkezelő az adatkezelést az adatkezelőre ruházott közhatalmi jogosítvány gyakorlásának keretében végzett feladat végrehajtása érdekében a GDPR 6. cikk (1) bekezdés e) pontja alapján végzi. Az adatkezelés jogalapja tagállami jogban a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 79/A. §-a.

Az állománytagok szolgálatteljesítésével összefüggő magatartása esetén a rendvédelmi feladatokat ellátó szervek hivatásos állományának szolgálati jogviszonyáról  szóló 2015. évi XLII. törvény 104. § (1) bekezdése.

**Mennyi ideig tárolja az adatkezelő a személyes adatokat?**

A megőrzési időket az adatkezelési tájékoztató végén található táblázat tartalmazza.

**Kiket érint az adatkezelés?**

Az adatkezelés a kamerás megfigyelőrendszer által megfigyelt területre belépőket, és ott tartózkodókat érinti.

**Milyen személyes adatokat kezel az adatkezelő?**

A kamerás megfigyelőrendszer által megfigyelt területre belépő személy képmását, mozgását, magatartását és a belépés időpontját érinti. A megfigyelés során olyan minőségű felvételek készülnek és kerülnek rögzítésre, amelyek lehetővé teszik az érintettek egyedi azonosítását, ezért személyes adatnak minősülnek. Felhasználás esetén személyes adatnak tekinthető a kamerák által rögzített érintett magatartása is, mint érintettre vonatkozó következtetés.

**Továbbítja-e a személyes adatokat az adatkezelő?**

A felvétel egyedi ügyhöz kapcsolódó adatkérés alapján:

* nyomozó hatóság,
* szabálysértési hatóság,
* ügyészség,
* bíróság,
* nemzetbiztonsági szolgálat,
* terrorizmust elhárító szerv,
* közigazgatási hatósági eljárást folytató hatóság,
* nemzetközi jogsegély keretében külföldi hatóság részére továbbítható.

Adatigénylési kérelem alapján a felvétel,

* jogainak gyakorlása érdekében az **érintett,**
* jogszabályon alapuló jogának gyakorlása érdekében **harmadik személy** részére is továbbítható.

Fentieken túl az Üzemeltető más személy vagy szerv részére nem továbbítja az adatokat. Adattovábbítás harmadik országba nem történik.

**Milyen adatbiztonsági intézkedéseket tesz az adatkezelő?**

Az informatikai rendszerek működtetése során a szükséges jogosultságkezelési, belső szervezési és technikai megoldásokkal biztosítjuk, hogy adatai illetéktelen személyek birtokába ne juthassanak, illetéktelen személyek az adatokat ne tudják törölni, kimenteni a rendszerből, vagy módosítani. Az esetleges adatvédelmi incidensekről nyilvántartást vezetünk, amennyiben szükséges, a felmerülő incidensekről tájékoztatjuk Önt.

Az Üzemeltető a kamerával történő megfigyelést az emberi méltóság tiszteletben tartásával alkalmazza, így nem történik megfigyelés olyan helyeken (pl. mosdó, pihenőidő megfigyelése), ahol a kamerarendszer használata az emberi méltóságot sértheti.

A képfelvételek megtekintésére szolgáló eszközök úgy kerülnek használatra, hogy a képfelvételek sugárzása alatt azokat az adatkezelő személyén kívül más személy ne láthassa, illetéktelen személyek ahhoz hozzá ne férhessenek.

A megfigyelést és a tárolt képfelvételek visszanézését kizárólag a jogsértő cselekmények kiszűrése, az azok megszüntetéséhez szükséges intézkedések kezdeményezése céljából végezhetik. A kamerák által sugárzott képekről a felvételeket zárt hálózaton keresztül egy számítógép és DVR céleszközök rögzítik, ezeken kívül a képekről más eszközzel felvételt készíteni nem lehet. Az FKI a felvételeket helyileg telephelyein tárolja. Az adatok megismerésére jogosultak köre korlátozott, betekintés csak indokolt esetben valósulhat meg.

**Milyen jogok illetik meg az érintettet a fenti adatkezelések kapcsán?**

**Hozzáférés:** Ön, mint érintett jogosult arra, hogy az FKI-nál érdeklődjön, és tőle visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy az alábbiakról tájékoztatást kapjon:

1. - az adatkezelés céljai;
2. - a személyes adatok kategóriái;
3. - azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
4. - adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. - azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. - a valamely felügyeleti hatósághoz címzett panasz benyújtásának joga;
7. - ha az adatokat nem Öntől gyűjtötték, a forrásukra vonatkozó minden elérhető információ;
8. - a rendelet 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Amennyiben Ön, mint érintett saját személyes adatairól másolatot kér, az adatkezelő azt első alkalommal ingyenesen az Ön rendelkezésére bocsátja. Az Ön, mint érintett által kért további másolatokért az FKI a közérdekűadat-megismerési igényekre vonatkozó költségtérítési szabályok szerint díjat számolhat fel. A költségtérítés lehetséges mértékéről az adatkezelő a kapcsolatfelvételkor tájékoztatást ad.

Ha Ön, mint érintett elektronikus úton nyújtotta be a kérelmet, az információkat az FKI elektronikus formátumban bocsátja rendelkezésére, kivéve, ha azokat más formátumban kéri.

A másolat igénylésére vonatkozó jog nem érintheti hátrányosan mások jogait és szabadságait, így például mások személyes adata nem igényelhető, az ilyen adatokat mind a betekintés, mind a másolat készítése során kitakarjuk.

**Helyesbítés:** Ön, mint érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Az adatváltozást, amennyiben azok azonosító adatok, igazolni kell. A kamerás megfigyelőrendszer esetében csak az időpont pontosítható.

**Törlés:** a törléshez való jog nem alkalmazható a tájékoztatóban szereplő adatok tekintetében a GDPR 17. cikke (3) bekezdésének b) pontja alapján, mivel az adatkezelés szükséges az adatkezelőre ruházott közhatalmi jogosítvány gyakorlása keretében végzett feladat végrehatásához.

**Adatkezelés korlátozása:** az erre irányuló kérelemnek az adatkezelő akkor tesz eleget, ha az alábbiak közül valamelyik teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat igények előterjesztéséhez, érvényesítéséhez vagy védelméhez, vagyis a rá vonatkozó adatkezelés ellen.

Ha az adat korlátozás alá esik, akkor a személyes adatokat a tárolás kivételével csak:

* az érintett hozzájárulásával;
* jogi igények előterjesztéséhez, érvényesítéséhez vagy védelméhez;
* más természetes vagy jogi személy jogainak védelme érdekében;
* az Európai Unió, illetve valamely tagállam fontos közérdekéből lehet kezelni.

Az adatkezelő az adatkezelés korlátozásának feloldásáról előzetesen tájékoztatja az érintettet.

**Adatkezelés elleni tiltakozás:** ezen érintetti jog gyakorlása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**Adathordozhatósághoz való jog:** ezen érintetti jog akkor gyakorolható, ha automatizált módon történik az adatkezelés, és az adatkezelő az adatokat az érintett hozzájárulása vagy a szerződéses jogalap alapján kezeli. Az adathordozhatósághoz való jog a tájékoztatóban szereplő adatok tekintetében nem gyakorolható, mert nem történik automatizált módon történő adatkezelés.

**A felsorolt jogok érvényesítése iránti kérelmek vizsgálatának és megválaszolásának határideje: a**z adatkezelő indokolatlan késedelem nélkül, de legfeljebb a kérelem beérkezésétől számított egy hónapon belül tájékoztatja az érintettet a kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. Erről az adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

Amennyiben a jogok gyakorlása során kétség merül fel az adatkezelőben, hogy a kérelem valóban az érintettől származik, saját jogszerű adatkezelése és az érintett védelme érdekében további információkat kérhet.

Az adatkezelő az érintettet, akinek a kérésére korlátozták az adatkezelést, az adatkezelés korlátozásának feloldásáról előzetesen tájékoztatja.

Az adatkezelő az adatok helyesbítése, törlése, az adatkezelés korlátozása esetén mindenkit tájékoztat, akihez az érintett adatait továbbította.

Amennyiben az nem történik meg, lehetetlennek bizonyul, vagy aránytalanul nagy erőfeszítést igényel, az adatkezelő ennek tényéről és okáról az érintettet a kérelemre adott válaszában tájékoztatja.

Ha az adatkezelő az érintett bármely kérelmének nem tesz eleget, indokolnia kell azt.

**Felügyeleti hatósághoz fordulás- és bírósághoz fordulás joga**

Amennyiben az érintett úgy ítéli meg, hogy az adatkezelés a GDPR rendelkezéseibe ütközik, illetve sérelmesnek véli azt, ahogy az adatkezelő a személyes adatait kezeli, akkor célszerű az FKI adatvédelmi tisztviselőjét (1081 Budapest, Dologház u. 1.; telefon: 459-2300/93004; email: [cseh.zoltan@katved.gov.hu](mailto:cseh.zoltan@katved.gov.hu)) megkeresni a panaszával.

Ha a panaszára kapott válasz ellenére továbbra is sérelmezi azt, ahogy az adatkezelő kezeli az adatait, vagy közvetlenül az adatvédelmi hatósághoz szeretne fordulni, akkor az Infotv. 52.§ alapján bejelentéssel élhet a Nemzeti Adatvédelmi és Információszabadság Hatóságnál (1055 Budapest, Falk Miksa u. 9—11., postacím: 1363 Budapest, Pf. 9.; telefon: +36 (1) 391-1400, email: [ugyfelszolgalat@naih.hu](mailto:ugyfelszolgalat@naih.hu); honlap: [www.naih.hu](http://www.naih.hu/)).

Lehetősége van adatinak védelme érdekében a polgári törvénykönyvről szóló 2013. évi V. törvény Második Könyvének II. része alapján bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye vagy a tartózkodási helye szerinti törvényszéknél (<http://birosag.hu/torvenyszekek>) nyújtja-e be keresetét. A területileg illetékes törvényszékeket megkeresheti a <https://birosag.hu/ugyfelkapcsolati-portal/birosag-kereso> oldalon.

**Az FKI épületeiben és épületein az alábbi helyszíneken kerültek elhelyezésre kamerák:**

|  |  |  |  |
| --- | --- | --- | --- |
| objektum | megnevezés | megőrzési idő (nap) | adatkezelés célja |
| FKI | Teherkapu | 14 | vagyonvédelem |
| FKI | Teherkapu utca felöl | 14 | vagyonvédelem |
| FKI | 08 HTP személybejárat utca felől | 14 | biztonság |
| FKI | Udvar 1. | 14 | vagyonvédelem |
| FKI | 08 HTP személybejárat udvar felől | 14 | biztonság |
| FKI | FKI személybejárat utca felől | 14 | biztonság |
| FKI | FKI személybejárat udvar felől | 14 | biztonság |
| FKI | Szertárak utca felől | 14 | vagyonvédelem |
| FKI | FKI személybejárat utca felől | 14 | vagyonvédelem |
| FKI | Udvar 2. | 14 | vagyonvédelem |
| FKI | 08HTP pince raktár | 14 | vagyonvédelem |
| FKI | Fogorvos rendelő röntgen | 0 | biztonság |
| FKI | Fogorvos rendelő röntgen | 0 | biztonság |
| FKI | Szerverszoba pince | 14 | biztonság |
| FKI | Szerverszoba pince | 14 | biztonság |
| FKI | rendszám rögzítés kifelé irányban | 14 | gépjármű beléptetést segítő kamera |
| FKI | rendszám rögzítés befelé irányban | 14 | gépjármű beléptetést segítő kamera |
| FKI | 08HTP szertárak udvar felől | 14 | vagyonvédelem |
| FKI | 08HTP szertárak udvar felől | 14 | vagyonvédelem |
| FKI | Szerverszoba C épület | 14 | biztonság |
| Budavár | udvar | 10 | biztonság |
| Budavár | Személykapu utca felől | 10 | biztonság |
| Budavár | Udvar hátsó | 10 | biztonság |
| Budavár | Személykapu utca jobb | 10 | biztonság |
| 02 HTP | Szertár utca felől | 8 | biztonság |
| 02 HTP | Szertár udvar felől | 8 | biztonság |
| 02 HTP | Udvar | 8 | biztonság |
| 02 HTP | Szertár utca felől | 8 | biztonság |
| 02 HTP | Teherkapu | 8 | biztonság |
| 02 HTP | Személykapu utca felől | 8 | biztonság |
| 03HTP | Személykapu utca felől | 9 | biztonság |
| 03HTP | Szertár utca felől | 9 | biztonság |
| 03HTP | Személykapu belső | 9 | biztonság |
| 03HTP | Szertár udvar felől | 9 | biztonság |
| 03HTP | Udvar | 9 | biztonság |
| Megyer | Szertár udvar felől | 6 | biztonság |
| Megyer | Udvar | 6 | biztonság |
| Megyer | Szertár udvar felől | 6 | biztonság |
| Megyer | Udvar | 6 | biztonság |
| Megyer | Raktar udvar felől | 6 | vagyonvédelem |
| Megyer | Raktar | 6 | vagyonvédelem |
| Megyer | Parkoló | 6 | biztonság |
| Megyer | Teherkapu | 6 | biztonság |
| 04HTP | Udvar | 4 | biztonság |
| 04HTP | Udvar | 4 | biztonság |
| 04HTP | Teherkapu | 4 | biztonság |
| 04HTP | Szertár utca felől | 4 | biztonság |
| 04HTP | Szertár | 4 | biztonság |
| 04HTP | Szertár | 4 | biztonság |
| 04HTP | Szertár | 4 | biztonság |
| 04HTP | Szertár utca felől | 4 | biztonság |
| Belváros | Szertár utca felől | 10 | biztonság |
| Belváros | Szertár utca felől | 10 | biztonság |
| Belváros | Szertár udvar felől | 10 | biztonság |
| 09HTP | Teherkapu | 8 | biztonság |
| 09HTP | Szertár udvar felől | 8 | biztonság |
| 09HTP | Udvar | 8 | biztonság |
| 09HTP | Szertár utca felől | 8 | biztonság |
| 09HTP | Udvar | 8 | biztonság |
| 09HTP | Szertár | 8 | biztonság |
| 09HTP | Személykapu belső | 8 | biztonság |
| 10HTP | Szertár utca felől | 4 | biztonság |
| 10HTP | Személykapu utca felől | 4 | biztonság |
| 10HTP | Fsz udvari bejárat | 4 | biztonság |
| 10HTP | 1em folyosó | 4 | vagyonvédelem |
| 10HTP | Konyha | 4 | vagyonvédelem |
| 10HTP | Étkező | 4 | vagyonvédelem |
| 10HTP | Szertár udvar felől | 4 | biztonság |
| 10HTP | Múzeum utca felől | 4 | vagyonvédelem |
| 10HTP | Múzeum utca felől | 4 | vagyonvédelem |
| 10HTP | Teherkapu | 4 | biztonság |
| 10HTP | Fsz folyosó | 4 | biztonság |
| 10HTP | Múzeum udvar | 4 | vagyonvédelem |
| 10HTP | Parkoló | 4 | biztonság |
| 11HTP | Személykapu | 7 | biztonság |
| 11HTP | Hátsó személykapu utca felől | 7 | biztonság |
| 11HTP | Udvar | 7 | biztonság |
| 11HTP | Szertár udvar felől | 7 | biztonság |
| 11HTP | Fsz udvari bejárat | 7 | biztonság |
| 11HTP | Parkoló | 7 | biztonság |
| 11HTP | Teherkapu | 7 | biztonság |
| 11HTP | Szertár utca felől | 7 | biztonság |
| 13HTP | Védőruha raktár | 5 | biztonság |
| 13HTP | Szertár utca felől | 5 | biztonság |
| 13HTP | Szertár | 5 | biztonság |
| 13HTP | Személykapu utca felől | 5 | biztonság |
| 13HTP | Szertár utca felől | 5 | biztonság |
| 13HTP | Hátsó udvar | 5 | biztonság |
| 13HTP | Szertár | 5 | biztonság |
| 13HTP | Védőruha raktár | 5 | biztonság |
| 13HTP | Szertár udvar felől | 5 | biztonság |
| 13HTP | Teherkapu előtér | 5 | biztonság |
| 13HTP | Teherkapu | 5 | biztonság |
| 13HTP | Parkoló külső | 5 | biztonság |
| 13HTP | Sportpálya | 5 | biztonság |
| 14HTP | Szertár utca felől | 10 | biztonság |
| 14HTP | Szertár utca felől | 10 | biztonság |
| 14HTP | Teherkapu | 10 | biztonság |
| 14HTP | Udvar | 10 | biztonság |
| 17HTP | Udvar | 8 | biztonság |
| 17HTP | Szertár utca felől | 8 | biztonság |
| 17HTP | Parkoló | 8 | biztonság |
| 17HTP | Teherkapu | 8 | biztonság |
| 19HTP | Mosó | 6 | biztonság |
| 19HTP | Külső parkoló | 6 | biztonság |
| 19HTP | Szertár utca felől | 6 | biztonság |
| 19HTP | Udvar bal | 6 | biztonság |
| 19HTP | Teherkapu | 6 | biztonság |
| 19HTP | Szertár | 6 | biztonság |
| 19HTP | Udvar jobb | 6 | biztonság |
| 19HTP | Szertár | 6 | biztonság |
| 19HTP | Aula személykapunál | 6 | biztonság |
| 19HTP | Parkoló | 6 | biztonság |
| 20HTP | Szertár utca felől | 8 | biztonság |
| 20HTP | Udvar | 8 | biztonság |
| 20HTP | Teherkapu | 8 | biztonság |
| 20HTP | Szertár udvar felől | 8 | biztonság |
| 20HTP | Hátsó udvar | 8 | biztonság |
| 20HTP | Szertár | 8 | biztonság |
| 20HTP | Személykapu utca felől | 8 | biztonság |
| 20HTP | Szertár utca felől | 8 | biztonság |
| 21HTP | Fsz udvari bejárat | 8 | biztonság |
| 21HTP | Teherkapu kelet | 8 | biztonság |
| 21HTP | Szertár utca felől | 8 | biztonság |
| 21HTP | Szertár udvar felől | 8 | biztonság |
| 21HTP | Szertár utca felől | 8 | biztonság |
| 21HTP | Teherkapu nyugat | 8 | biztonság |
| Budafok | Szertár utca felől | 9 | biztonság |
| Budafok | Szertár udvar felől | 9 | biztonság |
| Budafok | Személykapu | 9 | biztonság |
| Budafok | Parkoló | 9 | biztonság |
| Budafok | Teherkapu | 9 | biztonság |
| Budafok | Udvar | 9 | biztonság |

A képfelvevő berendezések üzemeltetője az FKI Gazdasági Igazgató-helyettesi Szervezet Informatikai Osztály.